ถ้าพูดถึง honey toast เราคงคิดถึงร้านนี้เป็นอันดับต้นๆ และคิดว่าทุกคนคงรู้ดีอยู่แล้วว่ามันอร่อยยังไง (แต่กินมากไปก็แอบเลี่ยน)
เราจึงดีใจมากๆ ที่ร้านมีเมนูใหม่มานำเสนอ (และตอนนี้คงขายดี ขายแรงแซงฮันนี่โทสต์ไปแล้ว) 
เมนูนั้นก็คือ คือ คือ คือ ... kakigori หรือเจ้าน้ำแข็งไสนั่นเอง

เมนูนี้มีให้เลือกสองรสชาติด้วยกัน 

1. สตรอเบอร์รี่ชีสเค้ก 
2. ไมโลภูเขาไฟ

สิ่งที่ทำให้เมนูน้ำแข็งไสที่ดูธรรมดา แต่ไม่ธรรมดา ก็คือตัวน้ำแข็ง ร้านเอานมแช่แข็งแล้วค่อยเอามาไสแบบละเอียดเป็นปุยบางเบา ทำให้ตัวน้ำแข็งนั้นมีรสหวานอ่อนๆ ไม่เหมือนเกล็ดน้ำแข็งธรรมดาทั่วไป 

ด้านในของภูเขาน้ำแข็งนั้นก็มีไส้ด้วยนะ
ถ้าเป็นรสสตรอเบอร์รี่ชีสเค้ก ก็มีชิ้นเค้กอยู่ตรงกลาง
ส่วนไมโลภูเขาไฟ จะเป็นขนมปังเนื้อแน่น ครีมชีสผสมนนมข้น และผงไมโล

ด้านบนภูเขานั้นก็จะมีท้อปปิ้งอีกชั้นนึง
สตรอเบอร์รี่ชีสเค้ก ราดด้วยแยมสตรอเบอร์รี่ที่ไม่หวานมาก ออกเปรี้ยว หวาน เค็มปะแล่มๆ อร่อยมากๆ แล้วโปะทับด้วยสตรอเบอร์รี่ฝานอีกสี่ชิ้น
ส่วนไมโลจะเป็นครีมชีสนมข้นนั้นแล้วโรยด้วยผงไมโล 

เมนูนี้ทานง่ายมากกกก เพราะไม่ค่อยหวานและเหมาะกับอากาศร้อนๆ อย่างบ้านเรา

แต่ราคาค่อนข้างสูงสักหน่อย 
สตรอเบอร์รี่ 235 บาท
ไมโล 215 บาท

และคิวก็ยาวมากกกกก ทุกสาขา

แต่อย่างว่านะคะ อยากกินของอร่อยต้องอดทน!

สู้ต่อไปนะทาเคชิ ชิ ชิ ชิ


